大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史
**三皇五帝**係中國傳說入面，夏朝之前出現嘅八位最出名嘅領袖人物。三皇五帝嘅皇同帝，係講皇天上帝，即係話呢啲三皇五帝其實唔係人，而係神，喺古時直情係一個宗教，有儀式去拜。所以史學家都唔會將三皇五帝嘅當係堅嘅歷史，而只當係神話，最多只反映古人嘅文化。

近年對三皇五帝嘅睇法，𩑭向指三皇五帝查實原身係上古方國，唔同部族之關嘅聯盟。有關地點亦逐步有新發現嘅考古遺蹟所支持。三皇五帝可能係將各方國拼合成神話故事。

來源
--

三皇五帝最早嘅文獻記載係《呂氏春秋》，總共出過四次，包括用眾篇：「夫取於眾，此三皇、五帝之所以大立功名也。」貴公篇：「天地大矣，生而弗子，成而弗有，萬物皆被其澤、得其利，而莫知其所由始，此三皇、五帝之德也。」。不過《呂氏春秋》就無講三皇五帝到底係邊三皇五帝。

而喺《孟子》、《荀子》就叫「三王五霸」。例如《孟子》告子下篇：「五霸，三王之罪人也」，《荀子》大略篇：「誥誓不及五帝，盟詛不及三王，交質子不及五伯。 」

不過無論係三皇五帝、三王五霸定五伯，講緊都唔係話真係歷史上嘅人，而係歷史上嘅神話，或者係一啲領袖，因為功績太犀利，而畀人當神。西周之前，皇係講皇天上帝，即係天王、天君，即係天上面嘅神，西周金文《宗周鐘》：「隹皇上帝百神，保余小子。」《尚書‧召誥》：「皇天上帝，改厥元子。」而帝，就係人王嘅稱呼，即係天神喺人間嘅代表，古時有祭祀意義，《春秋緯‧元命包》：「帝者，諦也」，所以喺殷商之後都有以祖先做帝，祖先死咗之後，會入廟奉為帝畀人拜。換句話講帝即係指創立朝代嘅人，或者係一個民族嘅老祖宗。

後來皇同帝都變咗做人間聖王嘅稱呼，好似喺《春秋緯‧運斗樞》就咁講：「皇者，天，天不言，四時行焉，百物生焉，三皇垂拱無為，設言而民不違，道德玄泊，有似皇天，故稱曰皇。」即係話喺人之中，做最大話事嗰個，同皇天做嘅性質好似，所以叫皇，所以喺古人嚟講，皇帝就即係人間聖王，係皇天喺人間嘅代表。

內涵
--

《呂氏春秋》、《孟子》、《荀子》都有提過三皇五帝，但就無話畀人知係邊三皇五帝。對於中國古時好多神話傳說，一直都無話好有系統咁有人寫低，直到漢代先有人寫《緯書》將啲神話傳說編輯好一套，但係《緯書》都無記晒，只係根據嗰陣政治需要，揀啲可以配合儒學冶國理念嘅去記，所以喺之後亦有其他唔同嘅文獻，因為時勢同文化差異，而有其他三皇五帝名單嘅唔同版本。五帝之中以《史記·五帝本紀》版本最多人認同，而三皇就仲未有共識。

### 三皇

關於三皇，有唔同嘅講法：

* 天皇、地皇、泰皇(泰皇即人皇)(《春秋緯》、《史記‧秦始皇本紀》)
* 伏羲、神農、燧人（《尚書大傳》、《禮緯·含文嘉》）
* 伏羲、神農、女媧（《運鬥樞》、《元命苞》）
* 伏羲、神農、祝融（《白虎通義》）
* 伏羲、神農、共工（《通鑒外紀》）
* 伏羲、神農、軒轅（《帝王世紀》）

### 五帝

關於五帝，亦都有各種版本：

* 黃帝、顓頊、帝嚳、堯、舜（《史記·五帝本紀》、《世本》、《大戴記》、《易傳》、《禮記》、《春秋國語》）
* 少昊、顓頊、帝嚳、堯、舜（《白虎通號》、《尚書序》）
* 庖犧（伏羲）、神農、黃帝、堯、舜（《戰國策》）
* 太昊（伏羲）、炎帝、黃帝、少昊、顓頊（《禮記·月令》、《呂氏春秋》、《淮南子》）
* 黃帝、少昊、顓頊、嚳、堯（《資治通鑒外紀》）

始皇帝
---

過咗千幾年後，秦國嘅嬴政統一中原。坊間一直傳言話，佢覺得自己「功過三皇，德兼五帝」，功績好過三皇五帝，所以就同時攞個「皇」字同「帝」字夾埋，創造「皇帝」呢個詞，叫自己做「秦始皇帝」（後世簡稱「秦始皇」），然而咁係錯解。按史記秦始皇本紀，所記如後：

>  秦王初并天下、令丞相御史曰⋯⋯寡人以眇眇之身、興兵誅暴亂、賴宗廟之靈、六王咸伏其辜、天下大定。今名號不更、無以稱成功、傳後世。其議帝號。
> 
> 丞相綰、御史大夫劫、廷尉斯等皆曰、昔者五帝地方千里、其外侯服夷服諸侯或朝或否、天子不能制。今陛下興義兵、誅殘賊、平定天下、海內為郡縣、法令由一統、自上古以來未嘗有、五帝所不及。臣等謹與博士議曰、古有天皇、有地皇、有泰皇、泰皇最貴。臣等昧死上尊號、王為泰皇。命為制、令為詔、天子自稱曰朕。王曰、去泰、著皇、采上古帝位號、號曰皇帝。他如議。制曰、可。追尊莊襄王為太上皇。制曰、朕聞太古有號毋謚、中古有號、死而以行為謐。如此、則子議父、臣議君也、甚無謂、朕弗取焉。自今已來、除謚法。朕為始皇帝。後世以計數、二世三世至于萬世、傳之無窮。 
> 
> 

由此可知，古有天皇、地皇同泰皇，泰皇至貴。嬴政臣下話尊號泰皇。嬴政話唔要泰字，留皇字，用上古帝號，故此叫皇帝。 故此錯傳「功過三皇　德兼五帝」，皆因唔多清楚秦始皇本紀，以訛傳訛。

史實
--

關於三皇五帝史實問題，多數都認為三皇五帝係神話，其中研究得最詳細係顧頡剛代表嘅古史辯歷史學派，呢派研究過之後認為，三皇五帝喺禹之前，都係宗教神話。嗰陣時古史嘅性質係屬於宗教性，主題都係關於神蹟。一路到春秋戰國嗰陣，發生咗西方歷史學所講嘅神話歷史化運動，嗰陣時因為政治需要而推動天子、天命觀念，原始宗教入面嘅神都變咗做古代帝王，之後再發展成古史傳說。

亦有其他歷史學派認為神話總唔係百份百老作，所以三皇五帝可能真有其人，只係呢啲人因為做過啲好犀利嘅功績，畀人當咗係神咁拜。

另外仲有一派認為，喺無根據之下嘅唯一根據都無辦法要當住係歷史先，所以根據返文獻講嗰套神話嘅時代背景推敲，計出三皇五帝係喺大約10000年前到5000年前嘅事，先係三皇開天時代，之後係五帝闢地時代，當住係中國古代歷史咁睇。

參考
--

1. ↑  三皇五帝 互聯網檔案館嘅歸檔，歸檔日期2005年5月1號，.台灣教育部國語辭典
2. ↑  〈何為三皇五帝〉. 原著喺2010年1月31號歸檔. 喺2018年12月3號搵到.
3. ↑  三皇五帝CCTV
4. ↑  〈三皇五帝時代斷代研究〉. 原著喺2008年4月4號歸檔. 喺2007年11月21號搵到.
5. ↑  《中國歷史常識》 P.8 王愷編 ISBN 962-8746-47-2
6. ↑  試析炎黃文化的發祥地 互聯網檔案館嘅歸檔，歸檔日期2016年3月5號，.王先謙《集解》：『黃原作皇，《釋文》本作黃。黃、皇通用，今本作黃。』
7. ↑  詞語「皇天上帝」的解釋 互聯網檔案館嘅歸檔，歸檔日期2008年10月15號，.漢典
8. ↑  〈東方人文主義論——孔子仁學思想新探（二）（塗宗流 劉丹）〉. 原著喺2007年8月6號歸檔. 喺2018年12月3號搵到.
9. ↑  〈呂氏春秋〉. 原著喺2009年3月31號歸檔. 喺2018年12月3號搵到.
10. ↑  《尚書·召誥》Wikisource
11. ↑  〈三皇五帝究竟是誰〉. 原著喺2007年11月11號歸檔. 喺2007年11月21號搵到.
12. ↑  詞語「三皇」的解釋 互聯網檔案館嘅歸檔，歸檔日期2008年12月8號，.漢典
13. ↑  詞語「五帝」的解釋 互聯網檔案館嘅歸檔，歸檔日期2009年5月4號，.漢典]
14. ↑  《中國古代神話》P.108 袁珂著 華夏出版社 ISBN 7-5080-3874-6
15. ↑  秦帝系表[*失咗效嘅鏈*]
16. ↑  皇帝制度的成立 互聯網檔案館嘅歸檔，歸檔日期2006年4月15號，.(doc file)台北市復興高中八十七學年度鄉土教材常識測驗